| Medaljeoversikt |
| --- |
| Konkurrerte for USAs flagg USA |
| Friidrett: |
| Friidrett Panamerikansk U20-mesterskap |
| Sølv | Edmonton 2015 |  Diskos |

**Lloydricia Cameron** (født 8. april 1996) er en USA-jamaicansk friidrettsutøver som hovedsakelig konkurrerer i kulestøt, spydkast, sleggekast og diskos. Hun ble jamaicansk mester i kulestøt i 2018, og representerte før dette USA.

Idrettskarrière
---------------

### 2013 - 2015

Cameron vant diskos under USAs uttakningskonkurranse for Ungdoms-VM i 2013 (US World Youth Trials), og representerte dermed USA under Ungdoms-VM i friidrett 2013, der hun kom på åttendeplass. Hun vant diskos og kulestøt under AAU Junior Olympic Games i 2013, som er den største nasjonale konkurransen for utøvere i ungdomsklassen i USA. Under SEC-mesterskapet innendørs i 2015 (Southeastern Conference Indoor Track and Field Championships) kom hun på niendeplass i kulestøt og 13.-plass i vektkast, og under SEC-mesterskapet utendørs kom hun på femteplass i diskos, niendeplass i sleggekast og tiendeplass i kulestøt. Hun kom på tredjeplass i sleggekast under Florida Relays, og hun kom på tredjeplass i diskos under LSU Invitational. Hun deltok i Junior-USA-mesterskapet i friidrett 2015, og fikk der sølv i diskos og bronse i kulestøt, og hun kom på niendeplass i sleggekast. Hun ble tatt ut til å delta i Panamerikansk U20-mesterskap i friidrett 2015, og fikk der sølv i diskos bak sin landsvenninne Josephine Natrasevchi.

### 2016 - 2017

Hun deltok i SEC-mesterskapet innendørs i 2016, der hun kom på fjerdeplass i kulestøt og 14.-plass i vektkast. Under LSU Invitational kom hun på tredjeplass i kulestøt og femteplass i diskos, og hun kom på femteplass i kulestøt og diskos under SEC-mesterskapet utendørs i mai. Under NCAA-mesterskapet i friidrett 2016 kom hun på sjuendeplass i kulestøt. I 2017 kom hun på fjerdeplass i kulestøt under SEC-mesterskapet innendørs, og hun kom på sjuendeplass i kulestøt under NCAA-mesterskapet innendørs. Hun vant kulestøt og diskos under Tom Jones Memorial i Gainesville i april 2017, og hun vant kulestøt under SEC-mesterskapet utendørs. Under NCAA-mesterskapet utendørs i 2017 kom hun på sjuendeplass i kulestøt.

### 2018 - 2020

Hun vant kulestøt under SEC-mesterskapet innendørs i 2018, og kom på sjetteplass i vektkast, og hun kom på fjerdeplass i kulestøt under NCAA-mesterskapet innendørs i mars. Hun fikk sølv i diskos under SEC-mesterskapet utendørs i 2018, og kom på fjerdeplass i kulestøt. Under NCAA-mesterskapet utendørs kom hun på åttendeplass i kulestøt og 17.-plass i diskos. Hun deltok i sitt første jamaicanske mesterskap i friidrett i 2018, og vant der kulestøt foran Gleneve Grange og Nayoka Clunis. Hun representerte Jamaica under Verdenscupen i friidrett 2018, og kom der på sjetteplass i kulestøt, og Jamaica kom der på fjerdeplass i nasjonscupen og andreplass på medaljeoversikten. Hun konkurrerte mindre i 2019, men vant kulestøt under Tom Jones Memorial i Florida, og hun kom på andreplass i kulestøt under jamaicansk mesterskap i friidrett 2019. Hun deltok i Panamerikanske leker 2019 i Lima i Peru, og kom der på sjuendeplass i kulestøt.

### 2021

Cameron tok 22. plass for Jamaica i kulestøt under Sommer-OL 2020 i Tokyo og kvalifiserte seg dermed ikke til finalen.

Referanser
----------

1. ↑   www.olympedia.org[Hentet fra Wikidata]
2. ↑  MileSplit.com - *Lloydricia Cameron Captures Gold At Jamaican Championships*, besøkt 6. november 2020.
3. ↑  Florida Gators - *Lloydricia Cameron*, besøkt 6. november 2020.
4. ↑  TrackAlerts.com - *Lloydricia Cameron Wins Women’s Shot Put With 16.73m*, besøkt 6. november 2020.
5. 1 2 3  World Athletics - *Lloydricia Cameron - Results*, besøkt 6. november 2020.
6. ↑  Track and Field Jamaica - *Women 20+ Shot Put Senior*, besøkt 7. november 2020.
7. ↑  «Athletics – Women's Shot put – Qualification – Results» (PDF) **(engelsk)**. olympics.com. 30. juli 2021. Arkivert fra originalen (PDF) 31. juli 2021. Besøkt 12. august 2021.

Eksterne lenker
---------------

* (en) Lloydricia Cameron – Olympedia Rediger på Wikidata

* (en) Lloydricia Cameron – World Athletics Rediger på Wikidata